Vermeende sekspes-afrigter glo op pad na Olimpiese Spele | Maroela Media
Vermeende sekspes-afrigter glo op pad na Olimpiese Spele
Die Demokratiese Alliansie het Barry Hendricks, president van die SA Sportkonfederasie en Olimpiese Komitee (Saskok), genader oor ernstige bewerings dat daar steeds afrigters by Swem Suid-Afrika is teen wie aanklagte van seksuele mishandeling aanhangig gemaak is en dat een van hulle boonop binne 'n maand atlete na die Olimpiese Spele gaan vergesel.
Die DA het verlede jaar versoek dat 'n ondersoek van stapel gestuur moet word ná 'n internasionale verslag onthul het dat uitvoerende lede van Swem SA, van wie sommige op die raad van Saskok dien, versuim het om bewerings van seksuele mishandeling teen minderjariges by die Suid-Afrikaanse Polisiediens in te dien.
"In ons brief het ons mnr. Hendricks ook gevra vir die jongste oor die stand van beveiligingsbeleide om atlete teen mishandeling te beskerm," sê Veronica van Dyk, die DA se skaduminister van sport, kuns en kultuur. "Hy het onderneem om dié beleide in plek te stel. Ons wou ook weet watter federasies hul beleid aangepas het om beskermingsmaatreëls teen seksuele teistering of mishandeling in te sluit."
Die DA is ook bewus van bewerings in ander sportgedragskodes.
"Saskok het al voldoende tyd gehad om bewerings van seksuele mishandeling teen hierdie afrigters te ondersoek, wat 'n afrigter by Swem SA insluit, asook verskeie bewerings teen waterpolo-afrigters. Saskok kan nie voortgaan om atlete, van wie sommige minderjarig is, in gevaar te stel nie."
Van Dyk sê die DA ondersteun die feit dat die strafregtelike proses sy gang moet gaan, maar die party hou vol dat alle afrigters, teen wie bewerings gemaak is, en veral diegene teen wie strafregtelike aanklagte aanhangig gemaak is, dadelik geskors moet word en nie onder enige omstandighede toegelaat moet word om atlete na die Olimpiese Spele of enige ander kompetisie te vergesel nie, hangende die uitslag van die ondersoek. "Saskok moet 'n veilige omgewing vir atlete skep. Die veiligheid en welstand van ons atlete moet altyd eerste gestel word."
DA Olimpiese Spele 2020 Saskok
Drie vragmotors bots op N1
Wonder maar net, hoe polities is die afrigter en voorsitter verbind?
Hoekom sloer met sulke ernstige aanklagte?
Skors die hele raad.
Dit is tyd dat hierdie mense se gesigte gewys word…..
Minderjariges….waar is die ouers…hulle behoort mos beswasr te maak….wat die res betref..dit is SA..Regering
Hoekom word nou kort voor verkiesing eers beswasr azngeteken en horkom nie ook by die Minister nie..of is hy te besig om name te verander..
Geen naam en geen gesig. Hoekom weier die swemmers net nie om saam met 'n sekspes-afrigter te werk nie?